વૃષભના માતાએ પણ પીડિતાના આક્ષેપોને ફગાવતા મીડિયાને જણાવ્યું કે પીડિતા શા માટે વૃષભનું નામ ઉછાળી રહી છે. વૃષભ નિર્દોષ છે અને તેને અમે હાજર થવા અપીલ કરીએ છીએ. વૃષભની માતાએ મીડિયાને વધુમાં જણાવ્યું કે પીડિતાએ વૃષભ સાથે ઈન્સ્ટાગ્રામ પર કરેલું ચેટિંગ પણ ડમી એકાઉન્ટ દ્વારા અથવા એકાઉન્ટ હેક કરીને કરાયું હોવાની તેમને આશંકા છે. પીડિતાના આક્ષેપોને ફગાવતા વૃષભના માતાએ જણાવ્યું કે જો ખરેખર પીડિતા પર રેપ થયો હોય તો તેને ક્યા દિવસે થયો તે યાદ હોવું જોઈએ જ્યારે આ કેસમાં પીડિતાને તે યાદ નથી. ત્યારબાદ પીડિતાએ ફરિયાદમાં જણાવ્યા મુજબ તેના પ્રાઈવેટ પાર્ટમાં લાકડું નાખવામાં આવ્યું હોવાનું જણાવાયું છે. પણ ખરેખેર કોઈ યુવતીને આટલી અસહ્ય યાતના ભોગવવી પડી હોય તો તે બાદમાં ઘરે જઈને બેડરૂમમાં ઊંઘે નહીં અને તે પરિવારને જાણ કરે તેમજ તેને મેડિકલ સારવારની પણ જરૂર પડી શકે. જ્યારે પીડિતાએ અહીં તેના પર રેપ થયો હોવાની વાત ખોટી રીતે ઘડીને વૃષભને ખોટો ફસાવ્યો હોવાનું રટણ વૃષભના પરિવારજનોએ કર્યું હતું. વૃષભ પીડિતાને ઓળખતો પણ નહીં હોવાનું તેના વાલીઓએ જણાવ્યું હતું. જો કે વૃષભને ગૌરવ અને યામિની કેવી રીતે ઓળખે છે તેવું પુછતા વૃષભના પિતાએ જણાવ્યું હતું કે તેઓ સ્કૂલના મિત્રો છે.